Ավատար 4

**«Ավատար 4»**, ռեժիսոր Ջեյմս Քեմերոնի ապագա էպիկական գիտաֆանտաստիկ ֆիլմը, որի թողարկումը նախատեսված է 2029 թվականին։ «Ավատար» ֆիլմի (2009 թվական) երրորդ շարունակությունը, որը էկրան կբարձրանա «Ավատար 3» ֆիլմից (2025 թվական) հետո։ Իրենց դերերին են վերադառնում կրկին Սեմ Ուորթինգտոնը և Զոյի Սալդանան, ինչպես նաև այլ դերասաններ օրիգինալ կազմից։ Ֆիլմի սցենարը գրել են Ջեյմս Քեմերոնը և Շեյն Սալերնոն։

Ֆիլմի պրեմիերան նախատեսված է 2029 թվականի դեկտեմբերի 21-ին 20th Century Studios ստուդիայի կողմից։

## Դերերում
#### Նա'վի

* Սեմ Ուորթինգտոն - Ջեյք Սալի
* Զոյի Սալդանա -  Նեյտիրի՝ Ջեյքի կինը, նախորդ կլանի առաջնորդի դուստրը
* Դևիդ Թյուլիս - նրա դերի մասին այս պահին չի հայտարարվել։ 2020 թվականի հունվարին նա նշեց, որ իր կերպարը Նա՚վին է
* Քլիֆ Քուրտիս - Տոնովարի, Մետկանե խութերի ժողովրդի կլանի առաջնորդ։

#### Մարդիկ
* Մեթ Ջերալդ - կապրալ Լայլ Ուեյնֆլիթ, զինվորական
* Դիլիպ Ռաո- բժիշկ Մաքս Պատել, գիտնական, աշխատել է «Ավատար» ծրագրի վրա և որոշել է աջակցել Ջեյքի ապստամբությանը RDA-ի դեմ։

#### Մյուսները
* Սթիվեն Լանգ - գնդապետ Մայլս Քուարիչ
* Սիգուրնի Ուիվեր - Կիրի / Գրեյս Օգուստին

## Արտադրություն
2017 թվականի հուլիսի 31-ին հայտնի դարձավ, որ նորզելանդական Weta Digital վիզուալ էֆեկտների ստուդիան սկսել է աշխատել «Ավատարի» շարունակությունների վրա։ Սպասվում է, որ շարունակությունները կկրեն «Ավատար. Ջրի ուղին», «Ավատար. Սերմերի կրողը», «Ավատար. Տուլկանի Հեծյալը» և «Ավատար. Էյվայի որոնումները» անվանումները։

2017 թվականի օգոստոսին Մեթ Ջերալդը պաշտոնապես ստորագրեց պայմանագիր՝ իր դերը որպես կապրալ Լայլ Ուեյնֆլիթի առաջին ֆիլմից բոլոր գալիք շարունակություններում կրկնելու։ 2017 թվականի օգոստոսին Empire-ին տված հարցազրույցում Քեմերոնը հայտարարեց, որ Սթիվեն Լանգը ոչ միայն կվերադառնա բոլոր չորս շարունակություններում, այլև կլինի գլխավոր չարագործը բոլոր չորս ֆիլմերում։ 2018 թվականի հունվարի 25-ին հաստատվեց, որ Դիլիպ Ռաոն կվերադառնա որպես բժիշկ Մաքս Պատել։

Բոլոր չորս շարունակությունների նկարահանումները նախատեսվում էր սկսել միաժամանակ՝ 2017 թվականի սեպտեմբերի 25-ին Կալիֆորնիայում, սակայն Քեմերոնը հայտնեց, որ չորրորդ և հինգերորդ ֆիլմերի նկարահանումները կսկսվեն առաջին երկու շարունակությունների հետարտադրական ավարտից հետո։ Այնուամենայնիվ, 2019 թվականի փետրվարին պրոդյուսեր Ջոն Լանդաուն հայտարարեց, որ որոշ շարժման տեսարաններ նկարահանվել են «Ավատար 4»-ի համար՝ նախորդ երկու ֆիլմերի հետ միաժամանակ։ Ավելի ուշ Լանդաուն հայտարարեց, որ «Ավատար 4»-ի մեկ երրորդն արդեն նկարահանվել է «տրամաբանական պատճառներով»։ Խոսելով 4-րդ մասի նկարահանումների մասին 2-րդ և 3-րդ մասերը նկարահանելիս՝ Քեմերոնն ասում է. «Ես պետք է բոլոր տեսարանները նկարահանեի երեխաների հետ։ Չորրորդ ֆիլմի 25-րդ էջի սյուժեի միջնամասում նրանք կմեծանան վեց տարով։ Այսպիսով, ինձ ամեն ինչ պետք էր մինչ այդ, իսկ ամենը ինչ դրանից հետո էր, մենք կանենք ավելի ուշ»։

2022 թվականի սեպտեմբերին D23 Expo-ի ցուցահանդեսին Քեմերոնը հայտարարեց, որ «Ավատար 4»-ի նկարահանումները պաշտոնապես սկսվել են։

Առաջին փուլի մեծ մասն ավարտվել է 2022 թվականի հոկտեմբերին։

2021 թվականի օգոստոսին Լանդաուն հայտարարեց, որ Սայմոն Ֆրանգլենը կգրի երաժշտություն «Ավատար»-ի շարունակությունների համար։

Ֆիլմի պրեմիերան նախատեսված է 2029 թվականի դեկտեմբերի 21-ին՝ 2025 թվականի դեկտեմբերին «Ավատար 3»-ի թողարկումից չորս տարի անց։

## Ծանոթագրություններ

Կատեգորիա:IMAX ֆիլմեր
Կատեգորիա:Ամերիկյան գիտաֆանտաստիկ ֆիլմեր
Կատեգորիա:Անգլերեն ֆիլմեր
Կատեգորիա:Արտադրությունում գտնվող ֆիլմեր
Կատեգորիա:Ջեյմս Քեմերոնի ֆիլմեր
Կատեգորիա:Ֆիլմեր այբբենական կարգով
Կատեգորիա:Ամերիկյան գիտաֆանտաստիկ էքշն ֆիլմեր
Կատեգորիա:Հավայիում նկարահանված ֆիլմեր
Կատեգորիա:Ֆիլմեր այլմոլորակայինների մասին
Կատեգորիա:Ամերիկյան էքշն արկածային ֆիլմեր
Կատեգորիա:Ամերիկյան սիքվել ֆիլմեր
Կատեգորիա:Ամերիկյան կինոէպոպեաներ
Կատեգորիա:Dune Entertainment ֆիլմեր
Կատեգորիա:Ֆիլմեր, որոնց գործողությունները տեղի են ունենում 22-րդ դարում